KOMISIJOS SPRENDIMAS
2006 m. lapkričio 6 d.
panaikinantis tam tikrus įgyvendinimo aktus, susijusius su maisto produktų higiena ir sveikatos taisyklėmis, reglamentuojančiomis tam tikrų žmonėms skirtų gyvūninės kilmės produktų gamybą ir tiekimą į rinką
(pranešta dokumentu Nr. C(2006) 5175)
(tekstas svarbus EEE)
(2006/765/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 9 straipsnį,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (2), ypač į jo 16 straipsnį,
kadangi:
(1)
Gyvūnų sveikatos ir tinkamumo žmonių maistui taisyklės, reglamentuojančios gyvūninės kilmės produktų gamybą ir tiekimą į rinką, yra nustatytos 2004 m. balandžio 29 d. Europos Parlamento ir Tarybos reglamente (EB) Nr. 852/2004 dėl maisto produktų higienos (3), Reglamente (EB) Nr. 853/2004 ir Reglamente (EB) Nr. 854/2004.
(2)
Europos Parlamento ir Tarybos direktyva 2004/41/EB (4) buvo panaikintos tam tikros direktyvos dėl maisto produktų higienos ir sveikatos taisyklių, reglamentuojančių tam tikrų žmonėms skirtų gyvūninės kilmės produktų gamybą ir tiekimą į rinką, ir, be to, direktyvoje buvo nurodyta, kad įgyvendinimo priemonės, priimtos remiantis šiais tekstais, liks galioti tol, kol nebus pakeistos. Siekiant teisinio aiškumo, būtina oficialiai panaikinti įgyvendinimo priemones, kurias pakeitė šie teisės aktai:
-
2005 m. lapkričio 15 d. Komisijos reglamentas (EB) Nr. 2073/2005 dėl maisto produktų mikrobiologinių kriterijų (5),
-
2005 m. gruodžio 5 d. Komisijos reglamentas (EB) Nr. 2074/2005, nustatantis įgyvendinimo priemones tam tikriems produktams pagal Reglamentą (EB) Nr. 853/2004 ir oficialios kontrolės organizavimui pagal Reglamentus (EB) Nr. 854/2004 ir (EB) Nr. 882/2004, nukrypstantis nuo Reglamento (EB) Nr. 852/2004 bei iš dalies keičiantis Reglamentus (EB) Nr. 853/2004 ir (EB) Nr. 854/2004 (6),
-
2005 m. gruodžio 5 d. Komisijos reglamentas (EB) Nr. 2075/2005, nustatantis specialiąsias oficialios Trichinella kontrolės mėsoje taisykles (7).
(3)
Pirmiau išvardyti reglamentai įsigaliojo 2006 m. sausio 11 d.
(4)
1994 m. birželio 20 d. Tarybos sprendimas 94/371/EEB, nustatantis konkrečius visuomenės sveikatos reikalavimus, taikomus pateikiant į rinką tam tikrų rūšių kiaušinius (8), buvo priimtas veterinarijos komitetui pateikus nepalankią nuomonę. Tačiau Komisija tebeturi įgyvendinimo įgaliojimus.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Nuo 2006 m. sausio 11 d. panaikinamos šios direktyvos ir sprendimai:
1.
1983 m. balandžio 12 d. Komisijos direktyva 83/201/EEB, nustatanti išimtis Tarybos direktyvos 77/99/EEB reikalavimams, taikomiems tam tikriems produktams, kurių sudėtyje yra kitų maisto produktų ir tik maža procentinė dalis mėsos arba mėsos produktų (9).
2.
1984 m. liepos 3 d. Komisijos sprendimas 84/371/EEB, nustatantis Direktyvos 64/433/EEB 5 straipsnio a punkte nurodyto ypatingo šviežios mėsos ženklinimo ypatybes (10).
3.
1987 m. balandžio 28 d. Komisijos sprendimas 87/260/EEB, leidžiantis Nyderlandams nukrypti ir nustatantis lygiaverčius sveikatos reikalavimus, kurių turi būti laikomasi išpjaustant šviežią mėsą (11).
4.
1987 m. gegužės 8 d. Komisijos sprendimas 87/266/EEB, pripažįstantis, kad Nyderlandų pateikta personalo medicininio patikrinimo sistema suteikia lygiavertes garantijas (12).
5.
1987 m. lapkričio 24 d. Komisijos sprendimas 87/562/EEB, leidžiantis Vokietijos Federacinei Respublikai nukrypti ir nustatantis lygiaverčius sveikatos reikalavimus, kurių turi būti laikomasi išpjaustant šviežią mėsą (13).
6.
1988 m. kovo 7 d. Komisijos sprendimas 88/235/EEB, leidžiantis Danijai nukrypti ir nustatantis lygiaverčius sveikatos reikalavimus, kurių turi būti laikomasi išpjaustant šviežią mėsą (14).
7.
1988 m. birželio 13 d. Komisijos sprendimas 88/363/EEB, leidžiantis Jungtinei Karalystei nukrypti ir nustatantis lygiaverčius sveikatos reikalavimus, kurių turi būti laikomasi išpjaustant šviežią mėsą (15).
8.
1990 m. sausio 10 d. Komisijos sprendimas 90/30/EEB, leidžiantis Ispanijai nukrypti ir nustatantis lygiaverčius sveikatos reikalavimus, kurių turi būti laikomasi išpjaustant šviežią mėsą (16).
9.
1990 m. sausio 10 d. Komisijos sprendimas 90/31/EEB, leidžiantis Prancūzijai nukrypti ir nustatantis lygiaverčius sveikatos reikalavimus, kurių turi būti laikomasi išpjaustant šviežią mėsą (17).
10.
1990 m. rugsėjo 5 d. Komisijos sprendimas 90/469/EEB, leidžiantis nukrypti Italijai ir nustatantis lygiavertes sanitarines sąlygas, kurių reikia laikytis išpjaustant šviežią mėsą (18).
11.
1990 m. rugsėjo 25 d. Komisijos sprendimas 90/514/EEB, pripažįstantis, kad Danijos pateikta personalo sveikatos tikrinimo sistema teikia lygiavertes garantijas (19).
12.
1992 m. sausio 9 d. Komisijos sprendimas 92/92/EEB, nustatantis reikalavimus, susijusius su gyvų dvigeldžių moliuskų išsiuntimo ir valymo centrų įranga ir struktūra, kuriam gali būti taikomos nukrypti leidžiančios nuostatos (20).
13.
1993 m. sausio 19 d. Komisijos sprendimas 93/140/EB, nustatantis žuvininkystės produktų apžiūros, siekiant nustatyti, ar juose nėra parazitų, išsamias taisykles (21).
14.
1993 m. Komisijos sprendimas 94/14/EB, nustatantis Bendrijos įmonių, kurioms leidžiama laikinai ir ribotai nukrypti nuo konkrečių Bendrijos veterinarijos taisyklių, taikomų šviežios mėsos produkcijai ir pardavimui, sąrašą (22).
15.
1994 m. vasario 17 d. Komisijos sprendimas 94/92/EB dėl Bendrijos finansinės pagalbos Bendrijos etaloninės jūrinių biotoksinų laboratorijos (Laboratorio del Ministerio de Sanidad y Consumo, Vigo, Spain) veiklai paremti (23).
16.
1994 m. gegužės 20 d. Komisijos sprendimas 94/356/EB, nustatantis išsamias Tarybos direktyvos 91/493/EEB taikymo taisykles dėl žuvininkystės produktų sveikumo savikontrolės (24).
17.
1994 m. birželio 20 d. Tarybos sprendimas 94/371/EB, nustatantis konkrečius visuomenės sveikatos reikalavimus, taikomus pateikiant į rinką tam tikrų rūšių kiaušinius (25).
18.
1994 m. birželio 3 d. Komisijos sprendimas 94/383/EB dėl mėsos produktų gamybos įmonėms, neturinčioms pramonės įmonėms būdingos struktūros ir gamybos pajėgumų, taikytinų kriterijų (26).
19.
1994 m. gruodžio 16 d. Komisijos sprendimas 94/837/EB, nustatantis ypatingas Tarybos direktyvoje 77/99/EEB nurodytų pervyniojimo centrų patvirtinimo sąlygas ir iš jų gautų produktų prekybos taisykles (27).
20.
1995 m. kovo 8 d. Komisijos sprendimas 95/149/EB dėl bendrų ribinių lakiosios azoto bazės (LAB-N) verčių kai kuriuose žuvininkystės produktuose nustatymo ir naudotinų analizės metodų apibrėžimo (28).
21.
1995 m. gegužės 4 d. Komisijos sprendimas 95/165/EB, nustatantis vienodus kriterijus, pagal kuriuos tam tikroms pieno produktų gamintojų įmonėms (ūkiams/bendrovėms) gali būti taikomos leidžiančios nukrypti nuostatos (29).
22.
1996 m. liepos 29 d. Komisijos sprendimas 96/536/EB, nustatantis pieno pagrindo produktų, kuriems valstybėms narėms leidžiama taikyti atskiras arba bendras leidžiančias nukrypti nuostatas pagal Direktyvos 92/46/EEB 8 straipsnio 2 dalį ir leidžiančių nukrypti nuostatų, taikomų tokių produktų gamybai, pobūdį, sąrašą (30).
23.
1996 m. lapkričio 13 d. Komisijos sprendimas 96/658/EB, nustatantis įmonių, esančių didmeninėse rinkose, patvirtinimo specialiąsias sąlygas (31).
24.
1998 m. liepos 9 d. Komisijos sprendimas 98/470/EB, įgyvendinantis Tarybos direktyvą 89/662/EEB dėl informacijos apie veterinarinius patikrinimus (32).
25.
2001 m. birželio 8 d. Komisijos sprendimas 2001/471/EB, nustatantis operatorių įmonėse atliekamų reguliarių bendrosios higienos patikrinimų taisykles pagal Direktyvą 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa, ir Direktyvą 71/118/EEB dėl sveikatos problemų, turinčių įtakos prekybai šviežia paukštiena (33).
26.
2002 m. kovo 15 d. Komisijos sprendimas 2002/225/EB, nustatantis išsamias Tarybos direktyvos 91/492, kiek tai susiję su tam tikrų jūrinių biotoksinų dvigeldžiuose moliuskuose, dygiaodžiuose, gaubtagyviuose ir jūriniuose pilvakojuose, didžiausio kiekio ir minėtų biotoksinų tyrimo metodų įgyvendinimo taisykes (34).
27.
2002 m. birželio 20 d. Komisijos sprendimas 2002/477/EB, nustatantis visuomenės sveikatos reikalavimus iš trečiųjų šalių importuotai šviežiai mėsai ir šviežiai paukštienai ir iš dalies keičiantis Sprendimą 94/984/EB (35).
28.
2003 m. gegužės 22 d. Komisijos sprendimas 2003/380/EB, suteikiantis Švedijai nukrypti leidžiančią nuostatą nuo Tarybos direktyvos 64/433/EEB ir nustatantis lygiaverčius sveikatos reikalavimus, kurių turi būti laikomasi išpjaustant šviežią mėsą (36).
29.
2003 m. spalio 30 d. Komisijos sprendimas 2003/774/EB, patvirtinantis tam tikrus apdorojimo būdus, skirtus neleisti patogeniniams mikroorganizmams plisti dvigeldžiuose moliuskuose ir jūrų pilvakojuose (37).
2 straipsnis
Šis sprendimas skirtas valstybėms narėms.
Priimta Briuselyje, 2006 m. lapkričio 6 d.